Document ID: 32013D0302

KOMISSION PÄÄTÖS,
annettu 19 päivänä kesäkuuta 2013,
Euroopan parlamentin ja neuvoston asetuksen (EY) N:o 853/2004 mukaisista siirtymäkauden toimenpiteistä siltä osin kuin on kyse muun kuin vaatimustenmukaisen raakamaidon jalostamisesta tietyissä Bulgariassa sijaitsevissa maidonjalostamoissa tehdyn päätöksen 2009/861/EY liitteen II muuttamisesta
(tiedoksiannettu numerolla C(2013) 3740)
(ETA:n kannalta merkityksellinen teksti)
(2013/302/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (1) ja erityisesti sen 9 artiklan ensimmäisen kohdan,
sekä katsoo seuraavaa:
(1)
Asetuksessa (EY) N:o 853/2004 säädetään eläinperäisiä elintarvikkeita koskevista erityisistä hygieniasäännöistä elintarvikealan toimijoita varten. Kyseisiin sääntöihin sisältyy raakamaitoa ja meijerituotteita koskevia hygieniavaatimuksia.
(2)
Komission päätöksessä 2009/861/EY (2) säädetään kyseisessä päätöksessä lueteltuja Bulgarian maidonjalostamoja koskevista tietyistä poikkeuksista vaatimuksiin, jotka on vahvistettu asetuksen (EY) N:o 853/2004 liitteessä III olevan IX jakson I luvun II ja III alaluvussa. Kyseistä päätöstä sovelletaan 1 päivästä tammikuuta 201031 päivään joulukuuta 2013.
(3)
Päätöksen 2009/861/EY mukaan tietyt mainitun päätöksen liitteessä II luetellut maidonjalostamot saavat jalostaa muuta kuin vaatimuksenmukaista maitoa ilman erillisiä tuotantolinjoja.
(4)
Bulgaria lähetti komissiolle tarkistetun ja ajantasaistetun luettelon kyseisistä maidonjalostamoista 13 päivänä joulukuuta 2012.
(5)
Mainitusta tarkistetusta ja ajantasaistetusta luettelosta on poistettu tietyt päätöksen 2009/861/EY liitteessä II luetellut laitokset, joilla on nyt lupa asettaa meijerituotteita unionin sisämarkkinoille, koska niiden katsotaan täyttävän asetuksen (EY) N:o 853/2004 liitteessä III olevan IX jakson I luvussa vahvistetut vaatimukset. Kyseiset laitokset luetellaan päätöksen 2009/861/EY liitteessä II olevassa taulukossa seuraavilla numeroilla: N:o 6 (1112004 ”Matev-Mlekoprodukt” OOD), N:o 16 (2712010 ”Kamadzhiev-milk” EOOD), N:o 37 (1212022 ”Milkkomm” EOOD), N:o 56 (BG 2612042 ”Bulmilk” OOD), N:o 61 (1712013 ET ”Deniz”), N:o 70 (BG 1812003 ”Sirma Prista” AD) ja N:o 78 (1812005 ”DAV - Viktor Simonov” EOOD).
(6)
Sen vuoksi päätöstä 2009/861/EY olisi muutettava.
(7)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, eikä Euroopan parlamentti tai neuvosto ole vastustanut niitä,
ON HYVÄKSYNYT TÄMÄN PÄÄTÖKSEN:
1 artikla
Korvataan päätöksen 2009/861/EY liite II tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 19 päivänä kesäkuuta 2013.

Labels: 0
18
17
15